Ligurian:
# Maria Terrile Vietz (1926–2016)

Conosciutiscima artista do tiatro zeneise, a l’ea nasciua do 1926 in Sampedæña. A l’à comensou a seu attivitæ tiatrale dòppo a guæra, i primmi tempi co-i insegnamenti do Emilio Do Meistro, ma o l’é stæto sorvetutto da l’incontro co-o Vito Elio Petrucci ch’a l’à ottegnuo unna scignificativa affermaçion e popolaritæ. A l’é stæta protagonista de ciù de vinti euvie tiatrale, ciù che tutto comedie, in alternâ l’attivitæ de attoa a-o divurgaçion coltuale in RAI e in sce l’emittente Telegenova e in condue pe ben ben de anni un popolare programma de intrategnimento e informaçion. A l’à reçevuo pe-a seu attivitæ varri premmi tiatrali e coltuali e per quattorz’anni a l’é stæta viçeprescidente de l’assoçiaçion A Compagna e a primma dònna ascì à creuvîghe de carreghe dirigençiale. Do 2004 a l’à fondou l’assoçiaçion dedicâ a-o Petrucci, pe l’insegnamento e a diffuxon da lengua zeneise, ch’a l’à sede inta Biblioteca Imperiale de Villa Lercari. Do 2012 a l’à pubricou Fregogge de pan pöso, cheuggeita de aneddoti e raccontin d’epoca. A l’é mòrta à Zena into frevâ do 2016, un meise apreuvo d’avei compio i novant’anni.

Into seu libbro Fregogge de pan pöso (2012) a Maria Terrile a rivanga personaggi, maccette e fæti do passou de interesse locale, tra a coixitæ e a barselletta, ma con unna vivessa degna de nòtta e semeggeive à quella ch’a l’é neçessäia into tiatro pe attiâ l’attençion do pubrico. Unico mendo: o l’é un zeneise un pö tròppo mesccio con l’italian, comme do resto o se usa de soventi in scena, pe fâse accapî ciù ben.

English translation:
# Maria Terrile Vietz (1926–2016)

Maria Terrile Vietz was a well-known actress of Genoese theater, born in 1926 in Sampierdarena. She began her theatrical activity in the postwar period, under the guidance of Emilio del Maestro, but it was especially after meeting Vito Elio Petrucci, with whom she had a long and fruitful artistic partnership, that she achieved wide acclaim and popularity. She was the protagonist of more than twenty plays, particularly comedies, alternating her activity as an actress with cultural popularization on RAI and on the broadcaster Telegenova, leading a popular entertainment and information program for several years. For her activities she received various theatrical and cultural awards. For fourteen years she was vice-president of the association A Compagna, as well as the first woman to hold leadership positions there. In 2003 she founded an association dedicated to Petrucci, based at the Lercari Library in Villa Imperiale, dedicated to the teaching and dissemination of the Genoese language. In 2012 she published with Erga Editions the book Fregogge de pan pöso, a collection of anecdotes and short stories. She died in Genoa in February 2016, a month after turning ninety.

In her book Fregogge de pan pöso (2012, “Crumbs of stale bread”) Maria Terrile evokes characters and facts of the past, of local interest, between curiosity and joke, but with a remarkable liveliness similar to that which is needed in theater to attract the audience’s attention. The only flaw is a Genoese that is a little too mixed with Italian, as indeed is often used on stage, in order to be better understood.